Luonnos ETA:n sekakomitean päätös ETA-sopimuksen liitteen XIII (Liikenne) muuttamisesta - Luonnos yhteisön yhteiseksi kannaksi /* SEK/2006/0998 lopull. */





[pic] | EUROOPAN YHTEISÖJEN KOMISSIO | Bryssel 25.7.2006 SEK(2006) 998 lopullinen Luonnos ETA:N SEKAKOMITEAN PÄÄTÖS ETA-sopimuksen liitteen XIII (Liikenne) muuttamisesta - Luonnos yhteisön yhteiseksi kannaksi - (komission esittämä) PERUSTELUT 1. Tarvittavan oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva yhteisön lainsäädäntö osaksi ETA-sopimusta mahdollisimman pian sen antamisen jälkeen. 2. ETA:n sekakomitean olisi tästä syystä tehtävä liitteenä oleva päätös ETA-sopimuksen liitteen XIII muuttamisesta lisäämällä siihen liikenteen alalla annetut uudet säädökset. Päätös koskee seuraavaa säädöstä: 32006 R 0336 : Euroopan parlamentin ja neuvoston asetus (EY) N:o 336/2006, annettu 15 päivänä helmikuuta 2006, kansainvälisen turvallisuusjohtamissäännöstön täytäntöönpanosta yhteisössä ja neuvoston asetuksen (EY) N:o 3051/95 kumoamisesta (EUVL L 64, 4.3.2006, s. 1). 3. Päätösluonnos sisältää mukautuksia, jotka liittyvät ETA:n EFTA-maissa vallitsevaan erityistilanteeseen. Edellä mainittua asetusta ei sovelleta Norjassa voimassa olevaan turvallisuusjohtamissäännöstöön. Asetuksen 3 artiklan 2 kohdan e alakohtaa ehdotetaan mukautettavaksi päätöksessä eriteltyjen edellytysten mukaisesti. Norjassa määrättiin vuonna 1990, että kansainvälisen turvallisuusjohtamissäännöstön noudattaminen on pakollista yli 100 matkustajaa kuljettaville matkustaja-aluksille kaikilla merialueilla. Asetusta (EY) N:o 336/2006 ei kuitenkaan sovelleta muihin matkustaja-aluksiin kuin ro-ro-matkustaja-aluksiin luokkien C ja D merialueilla. Näin ollen Norjassa sovelletaan tiukempia säännöksiä kotimaan laivastoon, jota EY:n asetus ei kata. Norja haluaa pitää tällaisia laivoja liikennöiviä yhtiöitä koskevan turvallisuusjohtamisjärjestelmän voimassa varmistaakseen kotimaan laivastonsa asianmukaisen turvallisuustason oman tiukemman kansallisen lainsäädäntönsä mukaisesti. 4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan a alakohdan mukaan neuvosto vahvistaa yhteisön kannan päätöksiin, joiden tavoitteena on yhteisön lainsäädäntöön kuuluvan säännöksen laajentaminen merkittävin muutoksin. 5. ETA:n sekakomitean päätösluonnos esitetään neuvostolle, jonka hyväksyttyä sen komissio esittää yhteisön kannan ETA:n sekakomiteassa mahdollisimman pian. Luonnos ETA:N SEKAKOMITEAN PÄÄTÖS ETA-sopimuksen liitteen XIII (Liikenne) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan, sekä katsoo seuraavaa: (1) Sopimuksen liite XIII muutettiin ETA:n sekakomitean päätöksellä N:o ....[1]. (2) Kansainvälisen turvallisuusjohtamissäännöstön täytäntöönpanosta yhteisössä ja neuvoston asetuksen (EY) N:o 3051/95 kumoamisesta 15 päivänä helmikuuta 2006 annettu Euroopan parlamentin ja neuvoston asetus (EY) N:o 336/2006[2] olisi otettava osaksi sopimusta, ON PÄÄTTÄNYT SEURAAVAA: 1 artikla Muutetaan sopimuksen liite XIII seuraavasti: 1. Lisätään 56t kohdan (Euroopan parlamentin ja neuvoston direktiivi 2005/65/EY) jälkeen kohta seuraavasti: ”56u. 32006 R 0336 : Euroopan parlamentin ja neuvoston asetus (EY) N:o 336/2006, annettu 15 päivänä helmikuuta 2006, kansainvälisen turvallisuusjohtamissäännöstön täytäntöönpanosta yhteisössä ja neuvoston asetuksen (EY) N:o 3051/95 kumoamisesta (EUVL L 64, 4.3.2006, s. 1). Tätä sopimusta sovellettaessa asetuksen säännöksiä koskee seuraava mukautus: Korvataan 3 artiklan 2 kohdan e alakohta Norjan osalta seuraavasti: ”matkustaja-alukset, jotka eivät ole i) ro-ro-matkustaja-aluksia eivätkä ii) Norjan lipun alla purjehtivia yli 100 matkustajan matkustaja-aluksia, direktiivin 98/18/EY 4 artiklassa määritetyillä luokkien C ja D merialueilla.”. ” 2. Poistetaan 56c kohdan (neuvoston asetus (EY) N:o 3051/95) teksti. 2 artikla Asetuksen (EY) N:o 336/2006 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan […], jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle*. 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä […] päivänä […] kuuta […]. ETA:n sekakomitean puolesta Puheenjohtaja ETA:n sekakomitean sihteerit [1] EUVL L [2] EUVL L 64, 4.3.2006, s. 1. * [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]